Prince Poppycock

Արքայազն Փոփիքոք (, ի ծնե՝ Ջոն Էնդրյու Քուեյլ (), ), ամերիկացի երգիչ, հեղինակ-կատարող, դերասան և շոումեն։ Մասնագիտացումը՝ մյուզիքլ և օպերա։ Քուեյլը իր ստեղծած կերպարին անվանում է «չարաճճի օպերային դենդի»։ Poppycock-ը ամերիկյան հանրության ուշադրությունը գրավել է 2010 թվականին՝ մասնակցելով «America’s Got Talent» հեռուստաշոուի հինգերորդ սեզոնի մրցույթին։ 2010 թվականի սեպտեմբերի 15-ին, հայտնվելով մասնակիցների եզրափակիչ քառյակում, նա զբաղեցրել է չորրորդ տեղը։

Վաղ տարիներ 
Քուեյլը ծնվել է ԱՄՆ-ի Վիրջինիա նահանգում։ Մեծացել է ձիերի ֆերմայում։ Մանկության տարիներին անընդհատ ինչ-որ բան է երգել և մի քանի մանկական երգչախմբերի անդամ է եղել։ Նրա առաջին ելույթը տեղի է ունեցել Քենեդիի կենտրոնում՝ որպես Վաշինգտոնի ազգային օպերայի մանկական երգչախմբի անդամ։ Ավագ դասարաններում և քոլեջում Քուեյլն ակտիվորեն համերգներ է տվել մյուզիքլներով։ Պատանեկության տարիներին նրա կուռքերն էին՝ David Bowie-ը, The Smiths-ը, Depeche Mode-ը, Գիլբերտը և Սալիվան։ 2001 թվականին Քուեյլը միացել է Endora սինտիպոպ խմբին՝ որպես վոկալիստ և հեղինակ-կատարող։ 2005 թվականին նա տեղափոխվել է Լոս Անջելես և սկսել է ուսումնասիրել մյուզիքլների բեմադրությունը Beverly Hills Playhouse»-ում։ Քուեյլը նաև ձայնագրել և թողարկել է «Worldview» մենահամերգը, ինչպես նաև մասնակցել է Բրայան Գլիսոնի «Rise Up and Shout!» վավերագրական ֆիլմին, որը նվիրված է ԼԳԲՏ համայնքին պատկանող երիտասարդների շրջանում քամինգ աութի խնդիրներինմ։

Փոփիքոք կերպարի «ծնունդ» 
Քուեյլը ստեղծել է Prince Poppycock անունով կերպար, օպերային երգիչ, որը 2006 թվականին հանդես է եկել բարոկկո դենդիի շքեղ հանդերձանքով։ Այդ ժամանակ նա երգում էր Լոս Անջելեսի գիշերային ակումբներում։ Քուեյլը People Magazine ամսագրին տված հարցազրույցում ասել է․ «Փոփիքոքը իմ դիմակն է»։ «Մարդուն տվեք դիմակ և նա ձեզ ցույց կտա ճշմարտությունը Commedia dell’arte ոճով»։ New York Post ամսագիրը նշում է, որ Փոփիքոքի ելույթներում զգալի են «հումորը, հեգնանքը և սարկազմը»։ Նա կրում է արհեստականորեն կարված կոստյումներ և «հագնվում էր այնպես, կարծես նա դուրս էր եկել ֆրանսիական բարոկկո նկարից (պանտալոններ, սպիտակ պարիկ և գունատ դիմահարդարում)»։ Նրա դեմքը սպիտակեցված է գունատ դիմափոշիով, ինչը ծաղրածուի հիերարխիայի ամենաբարձր մակարդակի և ժամանակակից ծաղրածու ատրիբուտներից ամենահին պատկանելության վկայությունն է։

Ծանոթագրություններ

Արտաքին հղումներ 
 Prince Poppycok-ի էջը MySpace-ում
 Prince Poppycock էջը Facebook-ում
 Prince Poppycock-ի ալիքը YouTube-ում
 Prince Poppycock-ը Թվիթթերում

Ամերիկացի երգիչներ
21-րդ դարի երգիչներ և երգչուհիներ
Դերասաններ այբբենական կարգով
Ամերիկացի դերասաններ
20-րդ դարի դերասաններ
21-րդ դարի դերասաններ
21-րդ դարի երգիչներ
21-րդ դարի ամերիկացի երգիչներ
1978 ծնունդներ
Ամերիկացի կոմպոզիտորներ
Ամերիկացի օպերային երգիչներ
Բեմական կեղծանուններ